KOMISIJOS REGLAMENTAS (EB) Nr. 2107/2005
2005 m. gruodžio 21 d.
iš dalies pakeičiantis pieno sektoriuje taikomus Reglamentus (EB) Nr. 174/1999, (EB) Nr. 2771/1999, (EB) Nr. 2707/2000, (EB) Nr. 214/2001 ir (EB) Nr. 1898/2005
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 ir 15 straipsnius, 31 straipsnio 14 dalį ir 40 straipsnį,
kadangi:
(1)
Nuo 2006 m. sausio 1 d.1992 m. birželio 16 d. Tarybos direktyva 92/46/EEB, nustatanti sveikatos taisykles žalio pieno, termiškai apdoroto pieno ir pieno pagrindo produktų gamybai ir tiekimui į rinką (2), yra panaikinama Europos Parlamento ir Tarybos direktyva 2004/41/EB (3), ir ją pakeičia 2004 m. balandžio 29 d. Europos Parlamento ir Tarybos reglamentas (EB) Nr. 852/2004 dėl maisto produktų higienos (4) ir 2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (5).
(2)
Aiškumo sumetimais tikslinga atitinkamai pakeisti 1999 m. sausio 26 d. Komisijos reglamente (EB) Nr. 174/1999, nustatančiame išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų (6), 1999 m. gruodžio 16 d. Komisijos reglamente (EB) Nr. 2771/1999, nustatančiame išsamias Tarybos reglamento (EB) Nr. 1255/1999 taikymo taisykles dėl intervencijos sviesto ir grietinėlės rinkoje (7), 2000 m. gruodžio 11 d. Komisijos reglamente (EB) Nr. 2707/2000, nustatančiame Tarybos reglamento (EB) Nr. 1255/1999 dėl Bendrijos pagalbos aprūpinant pienu ir tam tikrais pieno produktais švietimo įstaigų moksleivius taikymo taisykles (8), 2001 m. sausio 12 d. Komisijos reglamente (EB) Nr. 214/2001, nustatančiame išsamias Tarybos reglamento (EB) Nr. 1255/1999 taikymo taisykles dėl intervencijos nugriebto pieno miltelių rinkoje (9), ir 2005 m. lapkričio 9 d. Komisijos reglamente (EB) Nr. 1898/2005, nustatančiame išsamias Tarybos reglamento (EB) Nr. 1255/1999 įgyvendinimo taisykles, taikomas grietinėlės, sviesto ir koncentruoto sviesto realizavimo Bendrijos rinkoje priemonėms (10), esančias nuorodas į Direktyvą 92/46/EEB.
(3)
Pagal Reglamento (EB) Nr. 1898/2005, 1 straipsnio a punkto nuostatas siekiant sumažintomis kainomis parduoti intervencinį sviestą, nupirktą pagal Reglamento (EB) Nr. 1255/1999 6 straipsnio 2 dalies nuostatas, jis turi būti paimtas sandėliuoti iki 2003 m. sausio 1 d. Atsižvelgiant į dar turimą kiekį ir padėtį rinkoje ši data turėtų būti pakeista į 2004 m. sausio 1 d. Todėl minėto reglamento 1 straipsnio a punktas turi būti iš dalies pakeistas.
(4)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 174/1999 1 straipsnio 4 dalis pakeičiama taip:
„4. Siekiant gauti grąžinamąją išmoką už Reglamento (EB) Nr. 1255/1999 1 straipsnyje išvardytus produktus, jie turi atitikti atitinkamus Europos Parlamento ir Tarybos reglamentų (EB) Nr. 852/2004 (11) ir (EB) Nr. 853/2004 (12) reikalavimus, ypač susijusius su paruošimu patvirtintoje įmonėje ir Reglamento (EB) Nr. 853/2004 II priedo I skirsnyje nustatytu žymėjimu identifikavimo ženklu.
2 straipsnis
Reglamento (EB) Nr. 2771/1999 5 straipsnio 1 dalies a punktas pakeičiamas taip:
„a)
yra patvirtintos laikantis Europos Parlamento ir Tarybos reglamento (EB) Nr. 853/2004 (13) 4 straipsnio nuostatų ir turi tinkamą techninę įrangą;
3 straipsnis
Reglamento (EB) Nr. 2707/2000 3 straipsnio 6 dalis pakeičiama taip:
„6. Pagalba už šio reglamento I priede išvardytus produktus skiriama, tik jei jie atitinka Europos Parlamento ir Tarybos reglamentų (EB) Nr. 852/2004 (14) ir (EB) Nr. 853/2004 (15) reikalavimus, ypač susijusius su paruošimu patvirtintoje įmonėje ir Reglamento (EB) Nr. 853/2004 II priedo I skirsnyje nustatytu žymėjimu identifikavimo ženklu.
4 straipsnis
Reglamentas (EB) Nr. 214/2001 iš dalies keičiamas taip:
1)
3 straipsnio 1 dalies a punktas pakeičiamas taip:
„a)
yra patvirtintos laikantis Europos Parlamento ir Tarybos reglamento (EB) Nr. 853/2004 (16) 4 straipsnio nuostatų ir turi tinkamą techninę įrangą;
2)
I priedo 5 išnaša pakeičiama taip:
„(5)
Nugriebto pieno miltelių gamybai naudojamas žalias pienas turi atitikti Reglamento (EB) Nr. 853/2004 III priedo IX skirsnyje nustatytus reikalavimus.“;
5 straipsnis
Reglamentas (EB) Nr. 1898/2005 iš dalies keičiamas taip:
1)
1 straipsnio a punkte „2003 sausio 1 d.“ pakeičiama „2004 m. sausio 1 d.“;
2)
5 straipsnio 1 dalies 2 pastraipa pakeičiama taip:
„Pirmoje pastraipoje nurodyti sviestas, koncentruotas sviestas, grietinėlė ir tarpiniai produktai atitinka Europos Parlamento ir Tarybos reglamentų (EB) Nr. 852/2004 (17) ir (EB) Nr. 853/2004 (18) reikalavimus, ypač susijusius su paruošimu patvirtintoje įmonėje ir Reglamento (EB) Nr. 853/2004 II priedo I skirsnyje nustatytu žymėjimu identifikavimo ženklu.
3)
13 straipsnio 1 dalies b punktas pakeičiamas taip:
„b)
atitinkamais atvejais yra patvirtintos pagal Reglamento (EB) Nr. 853/2004 4 straipsnį;“;
4)
47 straipsnio 1 dalies 2 pastraipa pakeičiama taip:
„Jis turi atitikti Reglamentų (EB) Nr. 852/2004 ir (EB) Nr. 853/2004 reikalavimus, nurodytus reikalavimus, ypač susijusius su paruošimu patvirtintoje įmonėje ir Reglamento (EB) Nr. 853/2004 II priedo I skirsnyje nustatytu žymėjimu identifikavimo ženklu.“;
5)
63 straipsnio 2 dalies a punktas pakeičiamas taip:
„a)
patvirtintos pagal Reglamento (EB) Nr. 853/2004 4 straipsnį;“
6)
72 straipsnio b punkto ii papunktis pakeičiamas taip:
„ii)
Reglamentų (EB) Nr. 852/2004 ir (EB) Nr. 853/2004 reikalavimus, ypač susijusius su paruošimu patvirtintoje įmonėje ir Reglamento (EB) Nr. 853/2004 II priedo I skirsnyje nustatytu žymėjimu identifikavimo ženklu.“;
7)
81 straipsnio 1 dalis pakeičiama taip:
„1. Sviestas gavėjui pristatomas pakuotėse, ant kurių aiškiai įskaitomomis ir neištrinamomis raidėmis užrašyta nacionalinės kokybės klasė ir identifikavimo ženklas pagal 72 straipsnio b punktą, bei vienas arba keli iš XVI priedo 1 dalyje išvardytų įrašų.“.
6 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2006 m. sausio 1 d., išskyrus 5 straipsnio 1 punktą, kuris taikomas nuo 2005 m. gruodžio 16 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gruodžio 21 d.